15. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. Φ.602/10702 της 1/4 Φεβρ. 1975 (ΦΕΚ Β΄ 125) Περί καθορισμού μισθολογίου υπαλλήλων επί σχέσει ιδιωτικού δικαίου προσλαμβανομένων κατά τας διατάξεις του υπ’ αριθ. 1336/1973 Ν.Δ/τος παρά τω Οργανισμώ Σχολικών Κτιρίων και ταις Διευθύνσεσι των Τεχνικών Υπηρεσιών των Νομών, δια το πρόγραμμα σχολικής στέγης. Έχοντες υπ’ όψει: α.Τας διατάξεις του άρθρ. 3 του Ν.Δ. 1336/1973 (Φ.Ε.Κ. 22/Α΄/73), «περί προσλήψεως προσωπικού επί συμβάσει Ιδιωτικού Δικαίου παρά τω Οργανισμώ Σχολικών Κτιρίων και ταις Διευθύνσεσι των Τεχνικών Υπηρεσιών των Νομών δια το πρόγραμμα σχολικής στέγης». β.Την υπ’ αριθ. 22371/1597/23.2.1973 κοινήν απόφασιν των Υπουργών παρά τω Πρωθυπουργώ, Οικονομικών και Εθνικής Παιδείας και Θρησκευμάτων «Καθορισμός μισθολογίου υπαλλήλων επί σχέσει ιδιωτικού δικαίου προσλαμβανομένων κατά τας διατάξεις του υπ’ αριθ. 1336/1973 Ν.Δ/τος παρά τω Οργανισμώ Σχολικών Κτιρίων και ταις Διευθύνσεσι των Τεχνικών Υπηρεσιών των Νομών, δια το πρόγραμμα Σχολικής Στέγης». γ.Την υπ’ αριθ. 39080/6026/7.10.74 κοινήν απόφασιν των Υπουργείων παρά τω Πρωθυπουργώ, Οικονομικών και Απασχολήσεως «περί καθορισμού αποδοχών των, περί ων η παρ. 1 του άρθρ. 5 του Ν.Δ. 1198/1972, μισθωτών του Δημοσίου επί σχέσει εργασίας Ιδιωτικού Δικαίου αορίστου και ορισμένου χρόνου» (Φ.Ε.Κ. 981/Β΄/74). δ.Το γεγονός ότι αι τιμαί, οι μισθοί, τα ημερομίσθια και αι συντάξεις, από της υπογραφής της ανωτέρω (β) σχετικής αποφάσεως μετεβλήθησαν ουσιωδώς και εγένετο εις άλλους κλάδους εργαζομένων αναπροσαρμογαί αποδοχών, αποφασίζομεν: 1.Καθορίζομεν, όπως δια την ρύθμισιν των αποδοχών του επί σχέσει Ιδιωτικού Δικαίου προσωπικού του προσλαμβανομένου κατά τας διατάξεις του Ν.Δ. 1336/1973 παρά τω Οργανισμώ Σχολικών Κτιρίων και ταις Διευθύνσεσι των Τεχνικών Υπηρεσιών των Νομών δια το πρόγραμμα σχολικής στέγης εφαρμόζηται η ανωτέρω υπό στοιχ. γ΄ υπ’ αριθ. 39080/6026/7.10.74 τριμερής κοινή απόφασις (ΦΕΚ 981/Β΄/1974) (τόμ. 2Β σελ. 420,523α). 2.Επίσης καθορίζομεν, όπως η εφαρμογή της ανωτέρω τριμερούς κοινής αποφάσεως επί του προσωπικού του Ν.Δ. 1336/73, ισχύση από της δημοσιεύσεως της παρούσης εις την Εφημερίδα της Κυβερνήσεως. Οργανισμός Σχολικών Κτιρίων 32.Θ.δ.15-17 